CELEX: 62017TN0256
Language: hu
Date: 2017-05-02 00:00:00
Title: T-256/17. sz. ügy: 2017. május 2-án benyújtott kereset – Labiri kontra EGSZB

3.7.2017   
            
            
               HU
            
            
               Az Európai Unió Hivatalos Lapja
            
            
               C 213/34
            
         2017. május 2-án benyújtott kereset – Labiri kontra EGSZB
   (T-256/17. sz. ügy)
   (2017/C 213/46)
   Az eljárás nyelve: francia
   
      Felek
   
   
      Felperes: Vassiliki Labiri (Brüsszel, Belgium) (képviselők: J.-N. Louis és N. de Montigny ügyvédek)
   
      Alperes: Európai Gazdasági és Szociális Bizottság
   
      Kérelmek
   
   A felperes azt kéri, hogy a Törvényszék a következőképpen határozzon:
   
               —
            
            
               a Törvényszék megsemmisíti az Európai Gazdasági és Szociális Bizottság által hozott, a felek közt létrejött egyezség 3. pontjának jóhiszemű végrehajtását mellőző határozatot;
            
         
               —
            
            
               a Törvényszék az Európai Gazdasági és Szociális Bizottságot arra kötelezi, hogy a felperesnek fizessen meg 250 000 euró összeget;
            
         
               —
            
            
               a Törvényszék az alperest kötelezi a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap az EUMSZ 266. cikken alapul, mivel a megtámadott határozat, amely szerint az alperes számára lehetetlen végrehajtani az F-33/15. sz., Labiri kontra EGSZB ügyben kötött egyességet, az Európai Unió Bírósága által hozott határozat végrehajtása elmulasztásának minősül. Az így megkötött egyesség végrehajtásától ilyen módon való, jogellenes tartózkodás egyébként a felperessel szembeni gondoskodási kötelezettség, az EUSZ 4. cikk (3) bekezdésében előírt lojális együttműködési kötelezettség, a felek által szabadon megkötött megállapodások jóhiszemű végrehajtása elvének, valamint a tisztviselők szabályzata 24. cikkéből következő megfelelő ügyintézés és segítségnyújtási kötelezettség megsértésének minősül.
            
         
               2.
            
            
               A második, a hatalommal való visszaélésre alapított jogalap, amelynek lényege pontosan az eljárással való visszaélés, mivel az alperesnek soha sem állt szándékában, hogy a felek közötti megállapodást lojálisan végrehajtsa, és e megállapodást állítólag kizárólag a célból írta alá, hogy az F-33/15. sz. ügyben elérje a keresettől való elállást.